## 02021 Stručna služba Savjeta za nacionalne manjine

Savjet za nacionalne manjine u cilju ostvarivanja i zaštite prava i sloboda nacionalnih manjina u Republici Hrvatskoj propisanim Ustavnim zakonom o pravima nacionalnih manjina, osigurava sredstva iz državnog proračuna Republike Hrvatske za potpore udrugama i ustanovama nacionalnih manjina za ostvarivanje programa kulturne autonomije nacionalnih manjina i to za programe informiranja i izdavaštva, kulturnog amaterizma, kulturnih manifestacija, programa koji proizlaze iz bilateralnih sporazuma i programa stvaranja pretpostavki za ostvarivanje kulturne autonomije nacionalnih manjina.

Stručna služba Savjeta za nacionalne manjine na zahtjev Savjeta za nacionalne manjine raspisuje jednom godišnje javni poziv za prijavu programa kulturne autonomije udruga i ustanova nacionalnih manjina.

Kroz naredno trogodišnje razdoblje, kao i do sada, Savjet za nacionalne manjine će:

- surađivati u pitanjima od interesa za nacionalne manjine u Republici Hrvatskoj s nadležnim tijelima međunarodnih organizacija i institucija koje se bave pitanjima nacionalnih manjina, kao i s nadležnim tijelima matičnih država pripadnika nacionalnih manjina u Republici Hrvatskoj

- predlagati poduzimanje gospodarskih, socijalnih i drugih mjera na područjima tradicionalno ili u znatnijem broju nastanjenim pripadnicima nacionalnih manjina kako bi se očuvalo njihovo postojanje na tim područjima

- analizirati učinke ostvarivanja pojedinih prava pripadnika nacionalnih manjina u školstvu, dvojezičnosti, informiranja, korištenju simbola i ostale probleme u ostvarivanju prava pripadnika nacionalnih manjina

- davati suglasnost na odluke koordinacija vijeća nacionalnih manjina jedinica područne (regionalne) samouprave o odlukama o znamenju i simbolima nacionalnih manjina i načinu obilježavanja praznika nacionalnih manjina

- davati mišljenja, prijedloge, analizirati programe javnih radiopostaja i javne televizije namijenjenih nacionalnim manjinama, o zastupljenosti pitanja namijenjenih nacionalnim manjinama u programima javnih radiopostaja i javne televizije i drugim sredstvima priopćavanja.

U administrativnom dijelu, Stručna služba Savjeta obavljat će sljedeće poslove kroz naredno trogodišnje razdoblje:

- pripremu sjednica Savjeta te izradu zapisnika sjednica, zaključaka i odluka Savjeta

- pripremu dokumentacije o osnivanju, utvrđivanju nadležnosti i imenovanju članova povjerenstva za raspodjelu sredstava udrugama i ustanovama nacionalnih manjina za ostvarivanje programa kulturne autonomije te izradu zbirnih zapisnika sjednica povjerenstva

- izradu očitovanja na upite o raspoređivanju sredstava koja se u državnom proračunu osiguravaju za potrebe nacionalnih manjina, kao i na prigovore na rad tijela državne uprave, udruga, ustanova i manjinskih organizacija vezane uz ostvarivanje i zaštitu prava manjina

- dostavu obavijesti i odgovora na upite koordinacija nacionalnih manjina, vijeća i predstavnika nacionalnih manjina vezanih uz ostvarivanje manjinskih prava i sloboda i sudjelovanje manjina u javnom životu i upravljanju lokalnim poslovima

- poslove koji prethode raspisivanju javnog poziva za predlaganje programa za ostvarivanje kulturne autonomije iz područja informiranja i izdavaštva, kulturnog amaterizma i manifestacija te programa koji proizlaze iz bilateralnih sporazuma i ugovora

- pravnu i nomotehničku pripremu prijedloga odluka o rasporedu sredstava koja se u državnom proračunu osiguravaju za ostvarivanje programa kulturne autonomije nacionalnih manjina

- izradu obrazaca natječajne dokumentacije i obrazaca za izvješća o radu i izvršenju odobrenih programa s financijskim izvješćem

- rješavanje prigovora udruga i ustanova čije prijave programa ne ispunjavaju propisane uvjete javnog poziva

- pripremu predugovora i ugovora o financijskoj potpori programa iz sredstava državnog proračuna

- kontrolu polugodišnjih, kvartalnih i godišnjih izvješća udruga i ustanova nacionalnih manjina

- izradu godišnjih izvješća Savjeta o ostvarivanju programa kulturne autonomije i utrošku proračunskih sredstava doznačenih udrugama i ustanovama manjina

- organizaciju seminara, okruglih stolova i drugih programa edukacije nevladinih udruga i ustanova nacionalnih manjina

- provedbu terenskih izvida udruga i ustanova radi kontrole rada i namjenskog utroška sredstava dodijeljenih putem Savjeta

- dostavljanje i pripremu podataka za unutarnju reviziju i za obavljanje pojedinačnih unutarnjih revizija

- dostavljanje i pripremu zatraženih podataka Uredu za opće poslove Hrvatskoga sabora i Vlade Republike Hrvatske

- izradu upita prema dobavljačima i izradu zahtjevnica

- praćenje utroška sredstava prema dobavljačima i udrugama za tekuće donacije te poslove vezane uz povrat sredstava u državni proračun

- poslove oko naplata prema bjanko zadužnicama

- davanja mišljenja na zakone i propise tijela kojima se uređuje područje manjinskih prava i sloboda te mišljenja stručnim nositeljima izrade na prijedloge operativnih i strateških planova koji se odnose na zaštitu i promicanje ljudskih prava i prava nacionalnih manjina

- periodičnih izvješća Savjeta stručnim nositeljima izrade o provedbi strateških i operativnih planova i njihovim učincima na ostvarivanje prava manjina (npr. Izvješća pučkom pravobranitelju o pojavama diskriminacije, Izvješća Uredu za ljudska prava i prava nacionalnih manjina o provedbi Ustavnog zakona o pravima nacionalnih manjina)

- poslove vezane uz davanje suglasnosti na odluke koordinacija vijeća nacionalnih manjina jedinica područne (regionalne) samouprave o odlukama o znamenju i simbolima te načinu obilježavanja praznika nacionalnih manjina.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02021-Stručna služba Savjeta za nacionalne manjine | 8.475.380 | 10.651.475 | 12.439.584 | 12.438.074 | 12.406.054 | 116,8 |

### 2109 ZAŠTITA PRAVA NACIONALNIH MANJINA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 2109-ZAŠTITA PRAVA NACIONALNIH MANJINA | 8.475.380 | 10.651.475 | 12.439.584 | 12.438.074 | 12.406.054 | 116,8 |

Cilj 1. Ostvarivanje i unaprjeđivanje prava nacionalnih manjina za kulturnom autonomijom

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Osigurana potpuna primjena operativnih planova Vlade Republike Hrvatske za programe nacionalnih manjina koji se odnose na kulturnu autonomiju | Osigurana potpuna primjena operativnih planova pridonijet će realizaciji programa kulturne autonomije u skladu s kriterijima za raspored sredstava | % | 92 | Izvješća o utrošku sredstava i ostvarivanju programa; Odluka o rasporedu sredstava | 93 | 94 | 95 |

#### A732002 KULTURNO STVARALAŠTVO NACIONALNIH MANJINA

Zakonske i druge pravne osnove

Ustavni zakon o pravima nacionalnih manjina

Okvirna konvencija za zaštitu nacionalnih manjina

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A732002-KULTURNO STVARALAŠTVO NACIONALNIH MANJINA | 00 | 00 | 220.601 | 220.601 | 220.601 | 0,0 |

Manifestacija Večer nacionalnih manjina je utemeljena 1998. godine, u suradnji s udrugama nacionalnih manjina, te je tijekom 11 godina održavanja poprimila tradicionalni karakter. S obzirom na izniman značaj ove manifestacije u Republici Hrvatskoj, a i šire, kao i na doprinos nacionalnih manjina kulturnom i inom bogatstvu Republike Hrvatske, ponovo se pokreće organizacija ove godišnje multimanjinske manifestacije. Održavanje se planira u studenome u Koncertnoj dvorani Vatroslav Lisinski u Zagrebu, a okupit će više stotina amaterskih izvođača pripadnika nacionalnih manjina. Cilj manifestacije je poticanje amaterskog stvaralaštva nacionalnih manjina te očuvanje kulture, jezika i običaja nacionalnih manjina.

Organizacija uključuje svake godine i partnerstvo matične zemlje jedne nacionalne manjine putem gostovanja nacionalnog ansambla te zemlje, uz tradicionalno gostovanje hrvatskog nacionalnog ansambla Lado. Uz sudjelovanje nacionalnog ansambla zemlje „partnera“, poziv se upućuje i premijeru te zemlje, kao i našem predsjedniku Vlade koji bi i otvorio manifestaciju. Na taj način se doprinosi i razvijanju dobrih bilateralnih i/ili susjedskih odnosa, a ujedno je prilika i za bilateralne razgovore. Time manifestacija poprima karakter međunarodnog projekta, čime se Republika Hrvatska obogaćuje i afirmira kao multikulturalno društvo u kojem manjine pridonose kulturnom i inom bogatstvu, a potiče se i reprezentativnost kulturno-amaterskog stvaralaštva nacionalnih manjina.

Za održavanje manifestacije tražit će se pokroviteljstvo Vlade Republike Hrvatske. S Hrvatskom radiotelevizijom otvoreni su razgovori o ovoj manifestaciji u vidu prijenosa međunarodnim televizijskim kanalima. Prema mogućnostima organizacije uključivali bi se i drugi dionici, primjerice Ministarstvo kulture i medija, Ministarstvo turizma i sporta i drugi.

U okviru aktivnosti A732002 Kulturno stvaralaštvo nacionalnih manjina planirana su sredstva u iznosu 220.601,00 EUR za svaku godinu planiranja.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 220.500,00 EUR za svaku godinu planiranja.

Planirana sredstva se odnose na podmirenje troškova: promidžbe manifestacije (promidžbeni materijali i oglas za Večer nacionalnih manjina), najam opreme, najam koncertne dvorane u kojoj će se održati manifestacija i prijevoznih sredstava za sudionike, intelektualne usluge za poslove vezane za organizaciju manifestacije, angažman voditelja manifestacije, nastup ansambla Lado te glazbenu izvedbu, streaming, tisak pozivnica, letaka, programa i dr., troškove smještaja sudionika manifestacije, reprezentacije te troškova naknade ZAMP-u.

34 Financijski rashodi

Planirana su sredstva u iznosu 101,00 EUR za svaku planiranu godinu.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj pripadnika nacionalnih manjina koji sudjeluju/nastupaju na manifestaciji | Savjet za nacionalne manjine održava godišnju manifestaciju prezentacije kulturnog stvaralaštva nacionalnih manjina na kojoj se svaka manjina predstavlja s najboljom amaterskom sekcijom | broj | 0 | Program manifestacije; Popis sudionika | 120 | 125 | 130 |

#### A732003 POTPORE ZA PROGRAME OSTVARIVANJA KULTURNE AUTONOMIJE NACIONALNIH MANJINA

Zakonske i druge pravne osnove

Ustavni zakon o pravima nacionalnih manjina - članak 35. stavak 4.

Kriteriji financiranja i ugovaranja programa kulturne autonomije nacionalnih manjina i metodologija praćenja i vrednovanja provedbe financiranih programa

Sporazum između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

Ugovor između Republike Hrvatske i Talijanske Republike o pravima manjina

Ugovor između Vlade Republike Hrvatske i Vlade Talijanske Republike o suradnji u području kulture i obrazovanja

Okvirna konvencija za zaštitu nacionalnih manjina

Operativni programi nacionalnih manjina za razdoblje 2024.-2028.

Nacionalni plan za uključivanje Roma, za razdoblje od 2021. do 2027. godine

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A732003-POTPORE ZA PROGRAME OSTVARIVANJA KULTURNE AUTONOMIJE NACIONALNIH MANJINA | 8.063.453 | 10.111.484 | 11.461.845 | 11.432.845 | 11.437.845 | 113,4 |

Savjet za nacionalne manjine sukladno članku 35. stavku 4. Ustavnog zakona o pravima nacionalnih manjina raspoređuje sredstva koja se u državnom proračunu Republike Hrvatske osiguravaju za potrebe nacionalnih manjina u Republici Hrvatskoj.

Za dodjelu potpora za programe udruga i ustanovama nacionalnih manjina doneseni su Kriteriji financiranja i ugovaranja programa kulturne autonomije nacionalnih manjina i metodologija praćenja i vrednovanja provedbe financiranih programa. U postupku donošenja su novi Kriteriji financiranja i ugovaranja programa ostvarivanja kulturne autonomije nacionalnih manjina koji će biti u primjeni od početka 2025. godine.

Savjet za nacionalne manjine daje potpore za područja informiranja, izdavaštva, kulturnog amaterizma, kulturnih manifestacija, kao i provođenje odredbi bilateralnih sporazuma, za što jednom godišnje raspisuje javni poziv udrugama i ustanovama nacionalnih manjina, čime se potiče ostvarivanje kulturne autonomije. Potpora se također daje za stvaranje pretpostavki za ostvarivanje kulturne autonomije.

Davanjem potpora udrugama i ustanovama nacionalnih manjina za gore navedene programe nastoji se poboljšati i unaprijediti očuvanje etničkog, kulturnog i jezičnog identiteta pripadnika nacionalnih manjina na njihovom jeziku i pismu.

Predloženi iznosi sredstava, koji se u državnom proračunu osiguravaju za potrebe nacionalnih manjina, temelje se na analizi programa udruga i ustanova nacionalnih manjina, koja kontinuirano pokazuje pozitivni razvitak te pozitivne učinke vezane za integraciju nacionalnih manjina u hrvatsko društvo sa svojim identitetom te daljnji napredak razine financijske discipline i odgovornosti za dobivena sredstva.

Poticanjem rada udruga i ustanova nacionalnih manjina upućuje da se putem ostvarivanja programa kulturne autonomije kao krajnji rezultat vidno i značajno poboljšava položaj nacionalnih manjina u Republici Hrvatskoj, sukladno politici Vlade Republike Hrvatske i provedbi operativnih programa za nacionalne manjine Vlade Republike Hrvatske.

Napominjemo kako Savjet za nacionalne manjine godišnje ima zahtjeve za sufinanciranjem preko 1.300 programa kulturne autonomije koji se kreću u ukupnom iznosu od 10 do gotovo 13 milijuna EUR.

U okviru aktivnosti A732003 Potpore za programe ostvarivanja kulturne autonomije nacionalnih manjina planirana su sredstva u iznosu 11.461.845,00 EUR za 2025. godinu, 11.432.845,00 EUR za 2026. godinu te 11.437.845,00 EUR za 2027. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 100.770,00 EUR za 2025. godinu, 85.770,00.EUR za 2026. godinu i 90.770,00 EUR za 2027. godinu. Planirana sredstva se odnose na podmirenje troškova: stručnih seminara za vijeća i predstavnike nacionalnih manjina koje Stručna služba Savjeta organizira godišnje (najam dvorana, putni troškovi sudionika seminara, reprezentacija – 13.000,00 EUR za svaku godinu planiranja), izrade analize i istraživanja folklora, jezika, običaja i sl. nacionalnih manjina (10.000,00 EUR za svaku godinu planiranja), prijevoda web stranice na engleski jezik (15.000,00 EUR za 2025. godinu), izrade izvješća o činjeničnim nalazima analize i kontrole godišnjih izvješća udruga nacionalnih manjina o ostvarivanju programa i utrošku dodijeljenih sredstava iz potpora Državnog proračuna (7.500,00 EUR za svaku godinu planiranja), objave javnog poziva udrugama i ustanovama nacionalnih manjina za potpore čime se potiče ostvarivanje kulturne autonomije (1.000,00 EUR za svaku godinu planiranja), održavanja web stranica Savjeta (3.000,00 EUR za svaku godinu planiranja), objave sadržaja vezanih uz izvršavanje programa koje Savjet financira i održavanja aplikacije za prijavu programa kulturne autonomije udruga i ustanova nacionalnih manjina na javni poziv preko Interneta te predaje kvartalnih, polugodišnjih i godišnjih izvještaja putem Interneta (28.000,00 EUR za svaku godinu planiranja). Na preporuku Državnog ureda za reviziju i temeljem Kriterija financiranja i ugovaranja programa kulturne autonomije nacionalnih manjina i metodologije praćenja i vrednovanja provedbe financiranih programa, Stručna služba na osnovu godišnjeg plana terenskih izvida obavlja kontrolu namjenskog utroška sredstava i provođenja ostvarivanja programa kulturne autonomije. Okvirno se terenskim izvidima, za što su planirana sredstva u iznosu 10.000,00 EUR za svaku godinu planiranja, obuhvaća 1/3 dodijeljenih potpora za programe kulturne autonomije.

34 Financijski rashodi

Planirana su sredstva u iznosu 3,00 EUR za svaku planiranu godinu.

36 Pomoći dane u inozemstvo i unutar općeg proračuna

Planirana su sredstva u iznosu 347.072,00 EUR za svaku godinu planiranja. Sredstva se odnose na podmirenje tekućih i kapitalnih pomoći gradovima i općinama (280.710,00 EUR za svaku godinu planiranja) te tekućih pomoći proračunskim korisnicima drugih proračuna (66.362,00 EUR za svaku godinu planiranja) sukladno operativnim programima za nacionalne manjine Vlade Republike Hrvatske.

38 Rashodi za donacije, kazne, naknade šteta i kapitalne pomoći

Sredstva u iznosu 11.000.000,00 EUR za svaku godinu planiranja se odnose na tekuće donacije za programe kulturne autonomije - informiranje, izdavaštvo, kulturni amaterizam i kulturne manifestacije, a sve prema odluci o rasporedu sredstava i sklopljenim ugovorima - koja se doznačuju udrugama i ustanovama nacionalnih manjina kontinuirano tijekom cijele godine u kvartalnim doznakama. Dodijeljena sredstva odnose se na potrebe 20 nacionalnih manjina i njihovih udruga (samostalnih udruga te saveza ili zajednica kao i njihovih članica, a kojih sveukupno bude više od 240 svake godine planiranja).

42 Rashodi za nabavu proizvedene dugotrajne imovine

Planirana su sredstva u iznosu 14.000,00 EUR za 2025. godinu. Sredstva su planirana za nadogradnju aplikacije za internetsku predaju polugodišnjih, kvartalnih i godišnjih izvještaja udruga nacionalnih manjina i prijave programa udruga i ustanova.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj programa kulturne autonomije udruga i ustanova kojima su odobrena financijska sredstva, a koji se predaju interaktivno putem aplikacije | Savjet za nacionalne manjine na godišnjoj razini odobrava sredstva potpora za programe kulturne autonomije nacionalnih manjina putem javnog poziva | broj | 1250 | Odluka o rasporedu sredstava | 1200 | 1205 | 1210 |
| Broj udruga i ustanova nacionalnih manjina kojima je odobrena potpora | Savjet za nacionalne manjine na godišnjoj razini odobrava sredstva udrugama i ustanovama nacionalnih manjina putem javnog poziva | broj | 251 | Odluka o rasporedu sredstava | 237 | 238 | 239 |
| Broj pripadnika nacionalnih manjina koji sudjeluju u ostvarivanju programa kulturne autonomije | Pratit će se broj pripadnika nacionalnih manjina putem Internetske aplikacije koji su direktno vezani uz realizaciju programa kao ciljna skupina | broj | 75400 | Opći obrazac OOP- aplikacija; Odluka o rasporedu sredstava | 75410 | 75412 | 75430 |
| Broj javnih poziva | Javni poziv objavljuje se s ciljem prijava programa kulturne autonomije udruga i ustanova nacionalnih manjina za sufinanciranje | broj | 1 | Narodne novine | 1 | 1 | 1 |
| Broj stručnih seminara | Stručna služba organizira za svoje krajnje korisnike seminare vezano za prijave programa i dostavljanje izvještaja, a u suradnji s drugim tijelima seminare za vijeća i predstavnike nacionalnih manjina | broj | 1 | Obavijest udrugama i ustanovama nacionalnih manjina | 2 | 2 | 2 |
| Broj izvješća analiza i kontrola utroška sredstava | Za potrebe Stručne službe koriste se i vanjske usluge za poslove kontrola i analiza godišnjih izvještaja udruga i ustanova o utrošku sredstava u ostvarivanju programa | broj | 1 | Ugovor | 1 | 1 | 1 |
| Broj biltena Savjeta za nacionalne manjine | Za potrebe Savjeta izrađuje se tiskovina u formi biltena sa temama vezanim uz nacionalne manjine | broj | 0 | Ugovor | 1 | 1 | 1 |
| Broj internetskih aplikacija | Putem interaktivne internetske aplikacije udruge predaju kvartalna, polugodišnja i godišnja izvješća o utrošku sredstava i ostvarivanju programa | broj | 1 | Ugovor | 1 | 1 | 1 |
| Broj web stranica | Održavanje web stranice Savjeta za nacionalne manjine, uređivanje i objave kao i zakup diskovnog prostora za potrebe internetske aplikacije | broj | 1 | Ugovor | 1 | 1 | 1 |

#### A732004 ADMINISTRACIJA I UPRAVLJANJE

Zakonske i druge pravne osnove

Zakon o državnim službenicima

Kolektivni ugovor za državne službenike i namještenike

Uredba o Stručnoj službi Savjeta za nacionalne manjine

Statut Savjeta za nacionalne manjine

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A732004-ADMINISTRACIJA I UPRAVLJANJE | 212.136 | 292.647 | 389.370 | 426.360 | 389.340 | 133,1 |

U okviru aktivnosti A732004 Administracija i upravljanje planirana su sredstva na izvoru financiranja 11 Opći prihodi i primici te izvoru financiranja 31 Vlastiti prihodi u iznosu 389.370,00 EUR za 2025. godinu, 426.360,00 EUR za 2026. godinu te 389.340,00 EUR za 2027. godinu.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu 389.270,00 EUR za 2025. godinu, 426.260,00 EUR za 2026. godinu i 389.240,00 EUR za 2027. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 347.946,00 EUR za 2025. godinu, 354.468,00 EUR za 2026. godinu te 357.068,00 EUR za 2027. godinu. Sredstva su planirana za 1 dužnosnika i 6 državnih službenika te jednog novog državnog službenika od 1. ožujka 2025. godine.

32 Materijalni rashodi

Planirana su sredstva u iznosu 36.617,00 EUR za 2025. godinu, 30.085,00 EUR za 2026. godinu te 30.465,00 EUR za 2027. godinu. Sredstva su planirana za službena putovanja, naknade za prijevoz s posla i na posao, stručno usavršavanje zaposlenika, uredske potrepštine, telekomunikacijske usluge, usluge tiskovina, sistematske preglede, računalne usluge, usluge izrade posjetnica te reprezentaciju. Za svaku godinu planiranja planirana su sredstva u iznosu od 5.000,00 EUR za sređivanje arhivskog gradiva Savjeta za nacionalne manjine i Stručne službe Savjeta.

34 Financijski rashodi

Planirana su sredstva u iznosu 7,00 EUR za svaku planiranu godinu.

42 Rashodi za nabavu proizvedene dugotrajne imovine

Planirana su sredstva u iznosu 4.700,00 EUR za 2025. godinu, 41.700,00 EUR za 2026. godinu te 1.700,00 EUR za 2027. godinu.

Sredstva za 2025. godinu planirana su za nabavu namještaja za jedno radno mjesto (novi državni službenik), sredstva za 2026. godinu za planiranu restauraciju namještaja u sobi predsjednika Savjeta nakon sanacije zgrade, dok su sredstva za 2027. godinu planirana isključivo radi eventualne zamjene postojeće opreme.

Na izvoru financiranja 31 Vlastiti prihodi i skupini rashoda 32 Materijalni rashodi planirana su sredstva u iznosu 100,00 EUR za svaku planiranu godinu, sukladno odredbama Zakona o pravu na pristup informacijama.

#### A732005 RAD SAVJETA ZA NACIONALNE MANJINE

Zakonske i druge pravne osnove

Statut Savjeta za nacionalne manjine

Ustavni zakon o pravima nacionalnih manjina

Pravilnik o naknadi troškova članovima Savjeta za nacionalne manjine

Odluka o visini i isplati naknade vanjskim članovima Povjerenstva

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A732005-RAD SAVJETA ZA NACIONALNE MANJINE | 37.027 | 40.399 | 44.268 | 44.268 | 44.268 | 109,6 |

Savjet za nacionalne manjine:

- potiče i pruža financijsku potporu za ostvarivanje, razvoj, unapređivanje i povećanje kulturnih i informativno- izdavačkih programa udruga i ustanova, koje artikuliraju većinu djelatnosti manjinskih zajednica te izražavaju potrebu za očuvanjem etničkog, kulturnog i jezičnog identiteta, a istovremeno znače doprinos kulturnom, društvenom i gospodarskom razvitku Republike Hrvatske te njihovoj integraciji u hrvatsko društvo vodeći računa o broju pripadnika nacionalnih manjina, broju članova udruga i ustanova koje okupljaju, dužini djelovanja te dosadašnjem radu

- održava i podiže dostignutu razinu ostvarivanja etničkih prava koja su značajna za pripadnike nacionalnih manjina

- poklanja posebnu pozornost kulturnom amaterizmu i ustanovama kulture zbog njihove važnosti u očuvanju etničkog identiteta

- podupire programe koji doprinose unapređivanju tolerancije i uspostavljanju multietničkog i multikulturalnog povjerenja

- provodi zaključke i odredbe ugovora i sporazuma o zaštiti prava nacionalnih manjina kojih je potpisnik Republika Hrvatska.

U okviru aktivnosti A732005 Rad Savjeta za nacionalne manjine i skupini rashoda 32 Materijalni rashodi planirana su sredstva u iznosu 44.268,00 EUR za sve tri godine planiranja. Sredstva su planirana za naknade članovima Savjeta koji nisu saborski zastupnici i naknade za članove povjerenstva te za putne troškove članovima Savjeta za dolaske na sjednice Savjeta (39.168,00 EUR za svaku godinu planiranja). Na tematskim sjednicama Savjeta donosi se Odluka o rasporedu sredstava koja se u državnom proračunu osiguravaju za potrebe nacionalnih manjina (za programe kulturne autonomije udruga i ustanova nacionalnih manjina), prihvaća se Izvještaj o provođenju programa i utrošku sredstava te Izvještaj HRT-a o programima za nacionalne manjine, imenuje se Povjerenstvo za donošenje prijedloga Odluke o rasporedu i dr. Za potrebe održavanja sjednica, planirana su i sredstva za najam dvorana i reprezentaciju (5.000,00 EUR za svaku godinu planiranja).

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj održanih tematskih sjednica Savjeta | Tematske sjednice Savjeta kontinuirano se održavaju u svrhu podupiranja integracije nacionalnih manjina u hrvatsko društvo | broj | 4 | Zapisnici sa sjednica; pozivi na sjednice | 5 | 5 | 6 |

#### A732007 NORMATIVNO FINANCIRANJE UREDNIŠTVA NA MAĐARSKOM JEZIKU

Zakonske i druge pravne osnove

Preporuka br. 42 Zapisnika sa sjednice Mješovitog odbora o uzajamnoj zaštiti hrvatske manjine u Mađarskoj i mađarske manjine u Republici Hrvatskoj od 6. ožujka 2018. godine

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A732007-NORMATIVNO FINANCIRANJE UREDNIŠTVA NA MAĐARSKOM JEZIKU | 159.267 | 200.002 | 300.000 | 300.000 | 300.000 | 150,0 |

U okviru aktivnosti A732007 Normativno financiranje uredništva na mađarskom jeziku i skupini rashoda 38 Rashodi za donacije, kazne, naknade šteta i kapitalne pomoći planirana su sredstva u iznosu 300.000,00 EUR za svaku godinu planiranja temeljem preporuke broj 42 Zapisnika sa sjednice Mješovitog odbora o uzajamnoj zaštiti hrvatske manjine u Mađarskoj i mađarske manjine u Republici Hrvatskoj od 6. ožujka 2018. godine. Obavezu provodi krovna udruga mađarske nacionalne manjine u RH – Demokratska zajednica Mađara Hrvatske, Bilje.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj ugovora s Demokratskom zajednicom Mađara Hrvatske | Za potrebe uredništva na mađarskom jeziku osiguravaju se pretpostavke za rad | broj | 1 | Ugovor | 1 | 1 | 1 |

#### K732001 INFORMATIZACIJA STRUČNE SLUŽBE SAVJETA ZA NACIONALNE MANJINE

Zakonske i druge pravne osnove

Uredba o Stručnoj službi Savjeta za nacionalne manjine

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K732001-INFORMATIZACIJA STRUČNE SLUŽBE SAVJETA ZA NACIONALNE MANJINE | 3.497 | 6.943 | 23.500 | 14.000 | 14.000 | 338,5 |

U okviru kapitalnog projekta K732001 Informatizacija Stručne službe Savjeta za nacionalne manjine planirana su sredstva u iznosu 23.500,00 EUR za 2025. godinu te po 14.000,00 EUR za 2026. i 2027. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 12.500,00 EUR za 2025. godinu te po 11.000,00 EUR za 2026. i 2027. godinu. Sredstva su planirana za Microsoft i antivirus licence.

41 Rashodi za nabavu neproizvedene dugotrajne imovine

Planirana su sredstva u iznosu 2.000,00 EUR za 2025. godinu. Sredstva su planirana za nabavu trogodišnjih licenci za Abbyy računalni program.

42 Rashodi za nabavu proizvedene dugotrajne imovine

Planirana su sredstva u iznosu 9.000,00 EUR za 2025. godinu te po 3.000,00 EUR za 2026. i 2027. godinu. Sredstva su planirana za obnovu računalne opreme na temelju pregleda postojećeg stanja i utvrđivanja dotrajalosti. Za 2025. godinu planirana su sredstva i za nabavu 2 laptopa te opremanje radnog mjesta novog državnog službenika.